बे समाव हादोर नाङै करना बेरामनि 2थि खोलोब गोसारनायआ गिख्रंथाव महर लादों। लोगोसेनो रायजोआवबो बेनि गोसारनायआ जोबोर गोख्रैथिजों बांनो हमदों । बेखौ नोजोर होनानै ड. हिमन्त बिस्व’ सर्माया खौरां बिजोंनि गेजेरजों बुंदों दि, फैगौ 2 मे खालारसिम जों आसामनि करना बेराम बांनायनि सायाव नोजोर होनाय जागोन होनानै बुंथिदों। जाहाथे रायजोआव गोदान सोरखारआ फैनायनि उनाव बेनि सायाव थि बिथांखिखौ लानो हायो । लोगोसेनो बिथाङा बुंबावदों दि, बे समाव जुदि गुवाहाटि नोगोरमानि गासै फरायसालिफोरानो करनानि थाखाय बन्द’ थानो गोनां जायोब्ला मेट्रिक आरो गोजौ फरायसालिनि आनजादखौ माबोरै खुंनो होननानैबो बुंदों। अदेबानि खेंसालियायै नोजोर होयोब्ला थि समाव मेट्रिक आरो गोजौ फरायसालिनि आनजाद जागोनखौ नुनो मोननाय जायाखै । गुबुन फारसेथिं 21 एप्रिल खालार बुधबारखालि आसाम सोरखारनि गोजौ बिफाननि मावख’गिरि आरो सावस्रि बिननि मावख’गिरिफोरजों जानाय जथुम सावरायनायनि गेजेरजों आसामआव कभिट-19नि थाखाय लानो गोनां सांग्रांथिनि सोमोन्दै गोबां बिथांखि लानाय जादों होननानैबो फोरमायथिदों ड. हिमन्त बिस्व’ सर्माया।